Voormalige Springbokkaptein oorledeNelie Smith (Foto: http://springbokrugby.webs.com/) Nelie Smith, voormalige Springbokrugbyspeler en Suid-Afrika se 31ste Springbokkaptein is Sondagoggend in die ouderdom van 81 oorlede. Smith was ook tussen 1980 en 1981 Springbokafrigter. Sy dogter, Carin Smith, het aan RSG bevestig hy ly reeds ŉ paar maande aan hartversaking. Theuns Stofberg, voormalige Springbokkaptein, het op sosiale media hulde gebring aan Smith: “Met groot leedwese groet ek vir Oom Neels (soos ons hom geken het). In my grootword vir harde rugby het Nelie my hand gevat en gedryf wat my suksesvol gemaak het,” het hy geskryf.